QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Illum il-Ħamis, 27 ta' Ottubru 2016 Rikors Ġuramentat Numru: 93/2013 PC Esther Moffitt vs John Borg Grech u martu Salvina Borg Grech Il-Qorti, Rat ir-Rikors Ġuramentat li permezz tiegħu l-attriċi, wara li ppremettiet: Illi r-rikorrenti hija proprjetarja ta' fond urban bla numru u bla isem fi Triq it-Tmienja ta' Diċembru, Ħal Ghaxaq, Għawdex b'garage anness u li għandu tliet bibien għat-triq, konfinanti mill-punent in parti mat-triq, in parti ma' beni tal-konvenuti u in parti ma' beni oħra ta' terzi, nofsinhar ma' Triq it-Tmienja ta' Diċembru, u tramuntana ma' beni tal-familja Azzopardi, jew irjieħ verjuri; Illi quddiem il-fond tar-rikorrenti man-naħa tal-punent hemm spazju mhux żviluppat li l-arja tiegħu hija proprjeta' tal-intimati Borg Grech, li huwa tal-kejl ta' tnejn u għoxrin u nofs piedi kwadri pari għal tnejn punt erbgħa tlieta metri kwadri (2.43m.k.), ta' qisien ta' ħames piedi tul pari għal metru punt deċimali ħamsa tnejn erbgħa ta' metru (1.524m) faċċata tal- bieb tar-rikorrenti u b'wisa' ta' erbgħa piedi u nofs pari għal metru punt deċimali tlieta sebgħa ta' metru (1.37m) mill-bini tagħha; Illi dan l-ispazju kellu jitħalla mill-intimati kemm-il darba huma kellhom jiġu biex jiżviluppaw l-art li tmiss mal-fond tar-rikorrenti minn naħa tal- Paġna 1 minn 9 lvant li l-intimati xtraw mill-poter ta' George Portanier bil-kuntratt tal-21 ta' Frar 2007, fl-atti tan-Nutar Joanne Knight (esebit u markat A), u dan kif hemm stipulat fil-kuntratt tal-15 ta' Frar 1966, fl-atti tan-Nutar John Cassar Bellizzi (esebit u markat B) liema patt kien jgħid espressament: '(4) illi fil- kaz illi l-imsemmija kompraturi jibnu l-bicca raba fuq deskritta dawna ghandhom ihallu spazju vojt ta' tnejn u għoxrin pied u nofs kwadri quddiem il-bieb, proprejta' tal-venditur u li jiġi fuq in-naħa tat-tramuntana tal-bicca raba fuq deskritta hames piedi faccata tal-bieb imsemmi u erbgha piedi u nofs mil-linja tat-triq il-gewwa, u l-arja tal-istess spazju tkun proprjeta' tal-kompraturi. (5) illi l-hitan li jiccirkondaw l-imsemmi spazju ghandhom ikunu ta' mhux izjed minn sebgha filati minn wicc it-triq.'; Illi kemm il-fond tar-rikorrenti kif ukoll l-art li xtraw u żviluppaw l- intimati kienu oriġinarjament jappartjenu lill-istess sid Emanuele Moffitt, li kien jiġi missier ir-raġel tar-rikorrenti; Illi meta l-intimati xtraw l-art bil-kuntratt tal-21 ta' Frar 2007, fl-atti tan- Nutar Joanne Knight, huma xtraw bil-kundizzjoni espressa li l-bejgħ huwa soġġett għall-kundizzjonijiet kif stipulati fil-kuntratti tat-28 ta' Jannar 1966 u tal-15 ta' Frar 1966, li t-tnejn li huma kienu saru fl-atti tan- Nutar John Cassar Bellizzi; Illi meta l-intimati żviluppaw l-art tagħhom huma naqqsu li dan l-ispazju jiċċirkondawh b'ħajt kif jistipula l-kuntratt tal-15 ta' Frar 1966, fl-atti tan- Nutar John Cassar Bellizzi; Illi inoltre meta l-intimati żviluppaw l-art tagħhom huma żkavaw ukoll it-terren ta' taħt dan l-ispazju minkejja li l-kuntratt tal-15 ta' Frar 1966, fl- atti tan-Nutar John Cassar Bellizzi kien jistipula li hija l-arja tal-istess spazju li hija proprjeta' tal-awturi fit-titolu li mingħandhom mbagħad akkwistaw id-drittijiet tagħhom l-intimati meta xtraw bil-kuntratt tal-21 ta' Frar 2007, fl-atti tan-Nutar Joanne Knight, u qattgħu l-blat mingħajr ma osservaw id-distanza legali ta' sitta u sebgħin ċentimetru (76cm) mill-ħajt diviżorju, liema spażju li l-art ta' taħtu ġiet skavata ma kinitx tifforma parti mill-art li dwarha kienu ftiehemu l-partijiet fejn kellu jsir it-tħaffir bil-kuntratt tat- 23 ta' Awwissu 2007, fl-atti tan-Nutar Kristen Kroker (esebit u markat C), kif ukoll kissru l-komunikazzjoni tad-drenaġġ tar-rikorrenti mad- drenaġġ pubbliku. It-tkissir ta' din il-medda kien l-oġġett ta' kawża fl- ismijiet: George Moffitt neo et vs John Borg Grech et, Ċitazzjoni numru 108/2008, li ġiet deċiża mill-Qorti tal-Appell b'sentenza tat-28 ta' Ġunju 2013 (esebita u markata D), li kkundannat lill-intimati odjerni jqabbdu mill- ġdid din il-medda li kienet ġiet minnhom imkissra, u llum il-medda ġiet ikkomunikata mill-ġdid mad-drenaġġ pubbliku; Paġna 2 minn 9 Illi minkejja li l-intimati ġew avżati biex jirripristinaw il-blat imqatta' mill-art ta' taħt dan l-ispazju f'distanza inqas minn dik li titlob il-liġi huma baqgħu inadempjenti; Illi minkejja wkoll li l-intimati ġew avżati biex jottempraw ruħhom mal- kundizzjoni tal-kuntratt tal-15 ta' Frar 1966, fl-atti tan-Nutar John Cassar Bellizzi, u jiċċirkondaw l-ispazju fuq imsemmi b'ħajt, huma baqgħu inadempjenti wkoll. Talbet lill-konvenuti jgħidu għaliex m'għandiex din il-Qorti: 1. Tiddikjara li l-ispazju quddiem il-fond tar-rikorrenti fuq imsemmi tal- kejl ta' ċirka tnejn u għoxrin u nofs piedi kwadri pari għal tnejn punt erbgħa tlieta metri kwadri (2.43m.k.), u ta' qisien ta' ħames piedi tul pari għal metru punt deċimali ħamsa tnejn erbgħa ta' metru (1.524m) faċċata tal-bieb tar-rikorrenti u b'wisa' ta' erbgħa piedi u nofs pari għal metru punt deċimali tlieta sebgħa ta' metru (1.37m) mill-istess bieb tagħha għandu jkun ċirkondat b'ħajt ta' mhux iżjed minn sebgħa filati għoli; Tikkunanna lill-intimati jiċċirkondaw dan l-ispazju bil-bini ta' ħajt u dan fi żmien perentorju li jiġi prefiss lilhom minn din il-Qorti, u jekk tħoss utili taħtar perit arkitett sabiex taħt is-superviżjoni tiegħu jinbena dan il-ħajt, u li minn dan il-ħajt iħallu bieb li għandu jservi a' aċċess għat-tnejn li huma; Fin-nuqqas li l-intimati jibnu dan il-ħajt, tawtorizza lir-rikorrenti tibni dan il-ħajt a spejjeż tal-intimati jew skont kif jogħġobha tordna din il- Qorti; Dwar il-blat skavat mill-intimati mit-terran ta' taħt dan l-ispazju msemmi f'distanza ta' inqas minn dik li titlob il-liġi mill-ħajt diviżorju, tiddikjara li l-intimati ma kellhom ebda dritt li jagħmlu dan; Tikkundanna lill-intimati jirripristinaw il-blat li qattgħu mit-terran ta' taħt dan l-ispazju f'distanza ta' inqas minn dik preskritta mil-liġi ta' sitta u sebgħin ċentimetru (76cm) mill-ħajt diviżorju, u dan billi tikkundannahm jimlew l-blat skavat b'materjal ieħor rinfurzat, u jekk tħoss utili taħtar perit arkitett sabiex ix-xogħol isir taħt is-superviżjoni tiegħu; Fin-nuqqas li l-intimati jagħmlu dan ix-xogħol li jiġi hekk ordnat minn din il-Qorti, tawtorizza lir-rikorrenti tagħmel ix-xogħl kollu hi ta' ripristinar a spejjeż tal-intimati. Paġna 3 minn 9 Bl-ispejjeż, u bl-inġunzjoni tal-konvenuti għas-subizzjoni li minn issa għaliha jinsab mħarrkin. Rat ir-Risposta Ġuramentata tal-konvenuti li permezz tagħha eċċepew: 1. Illi t-talbiet tar-rikorrenti huma nfondati fid-dritt u fil-fatt. Ir- rikorrenti qegħda tagħti interpretazzjoni skorretta tal-kundizzjoni numru ħamsa (5) tal-kuntratt tal-ħmistax (15) ta' Frar 1966 pubblikat fl-Atti tan-Nutar John Cassar Bellizzi. Dan għaliex la din il-kundizzjoni u lanqas tali kuntratt ma huma intiżi jew għandhom l-effett li jimponu xi obbligu fuq l-esponenti li huma jibnu dan il-ħajt. L-effett ta' din il- klawsola huwa biss li qegħda tiġi kreata servitu` favur ir-rikorrenti fis-sens li jekk jinbena ħajt biex jiċċirkonda tali spazju, tali ħajt m'għandux jeċċedi l-għoli ta' sebgħa filati minn wiċċ it-triq. Fi kliem ieħor hija fid-diskrezzjoni assoluta tal-esponenti u tal-aventi kawża tagħhom jekk jibnux dan il-ħajt jew le, imma jekk effettivament jibnu dan il-ħajt huma marbuta li ma jgħolluhx aktar minn seba' filati l'fuq minn wiċċ it-triq; Illi għar-rigward l-allegazzjoni li l-intimati ma osservawx id-distanza legali ta' sitta u sebgħin ċentimetru (76cm) mill-ħajt diviżorju, l- esponenti jirrilevaw li bil-kuntratt li kien sar fit-tlieta u għoxrin (23) ta' Awissu 2007 fl-atti tan-Nutar Kristen Kroker, ir-rikorrenti flimkien ma' żewġha kienu eżentaw lill-intimati milli josservaw tali distanza tul il-plot kollha. Ma ġiet stipulata l-ebda limitazzjoni fis-sens li li tali esenzjoni ma kellhiex tapplika għal xi parti mill-plot. Il- klawsola relattiva li fuqha ftehmu l-partijiet hija waħda ċara u inekwivoka: "Ghaldaqstant bis-sahha ta' dana l-Att, il-partijiet qeghdin jezentaw lil xulxin reciprokament, milli jhallu l-ispazju ta' zewg piedi u nofs (2'6") parti ghal hamsa u sebghin centimetru (75cm) minn mal-hajt divizorju ghal tulu kollu meta jigu sabiex jiskavaw u jhaffru l-plot rispettiva. Il-partijiet qeghdin jaghtu permess lil xulxin reciprokament illi jhaffru sa massimu ta' tnax –il filata 'l isfel minn wicc it-triq ezistenti." La darba kif tal- il-kliem l-artikolu 1002 konvenzjoni huwa car, m'hemm lok għall-ebda interpretazzjoni; tal-Kap. jistabilixxi Salvi eċċezzjonijiet ulterjuri fid-dritt u fil-fatt. B'riferenza għall kull paragrafu tar-rikors ġuramentat, imbagħad, l- esponenti għandhom is-segwenti x'jirrilevaw: a. Illi għar-rigward il-kontenut tal-ewwel, it-tieni, it-tielet, ir-raba' u tar-rikors ġuramentat dawn mhumiex l-ħames paragrafi kontestati; Paġna 4 minn 9 b. Illi s-sitt paragrafu huwa kontestat peress li l-kuntratt tal-15 ta' Frar 1966 fl-atti tan-Nutar John Cassar Bellizzi fl-ebda ħin u bl-ebda mod ma jimponi xi obbligu li l-intimati kellhom jiċċirkondaw l-ispazju vojt b'ħajt. Tali kuntratt qed jimponi biss restrizzjoni rigward l- għoli tal-ħajt f'każ li l-intimati jiġu biex jiċċirkondaw l-imsemmi spazju vojt b'ħajt. B'daqshekk pero` mhux qiegħed jiġi impost xi obbligu li jiġi kostruwit dan il-ħajt. Dan huwa kkonfermat ukoll mill-fatt innifsu li fil-kuntratt ma hemm stipulat l-ebda terminu jew perijodu ta' żmien li fih kellu jinbena dak il-ħajt, kif kien ikun mistenni jekk l-interpretazzjoni li r-rikorrenti qed tipprova tagħti lil din il-klawżola kienet korretta; Illi l-kontenut tas-seba' paragrafu huwa wkoll ikkontestat in kwantu jirrigwarda l-allegazzjoni li ma tħallietx id-distanza legali ta' sitta u sebgħin ċentimetru (76cm). Dan għas-sempliċi raġuni li r-rikorrenti flimkien ma' żewġha kienu eżentaw lill-intimati milli josservaw tali distanza tul il-plot kollha u r-rikorrenti u żewġha fl- ebda ħin ma stipulaw li tali esenzjoni ma kellhiex tapplika għal xi parti mill-plot. Anzi ftehmu li l-intimati kellhom itellgħu ħajt separat fi proprjeta` tagħhom u barra minn hekk l-istess rikorrenti u żewġha approprjaw a benefiċċju tagħhom l-intier tal-ħajt diviżorju għal tulu kollu mingħajr eskluzzjoni tal-parti ta' quddiem fejn sar it-tħaffir; d. Illi l-kontenut tat-tmien u d-disa' paragrafi huwa wkoll kontestat għaliex ma saret l-ebda interpellazzjoni lill-intimati b'rabta mal- pretensjonijiet dedotti f'din il-kawża qabel inbdew dawn il- proċeduri. Din il-kawża saret bl-iskop uniku li tivvessa lill- intimati; Illi per konsegwenza it-talbiet tar-rikorrenti għandhom miċħuda bl-ispejjeż kontra l-istess rikorrenti. jiġu Rat id-digriet tagħha tal-21 ta' Ġunju 2016 fejn ħalliet il-kawża għal-lum għas-sentenza. Rat in-Noti ta' sottomissjonijiet rispettivi tal-partijiet. Rat l-atti l-oħra tal-kawża, inklużi l-verbali tax-xhieda mismugħa u d- dokumenti esebiti. Ikkunsidrat: Paġna 5 minn 9 Illi permezz ta' din il-kawża l-attriċi qed titlob lill-Qorti tordna lill- konvenuti: (i) jtellgħu ħajt ta' seba' filati madwar area ta' 2.43 metri kwadri quddiem il-bieb ta' barra tal-fond tagħha li jmiss ma' dak tagħhom; u jirripristinaw l-art taħt din l-area fejn ġiet skavata f'distanza ta' inqas minn żewġ piedi u nofs mill-ħajt diviżorju ta' bejniethom. Il-konvenuti opponew it-talbiet għax isostnu li ma kien hemm ebda obbligu li jtellgħu dan il-ħajt, u l-partijiet stess kienu ftehmu li jistgħu jiskavaw taħt il-proprjeta' rispettiva tagħhom mingħajr ma tiġi rispettata d-distanza legali. F'dak il- kuntratt kien ġie stipulat inter alia : "(4) illi f'kaz illi l-imsemmija kompraturi jibnu l-bicca raba fuq deskritta dawna ghandhom ihallu spazju vojt ta' tnejn u ghoxrin pied u nofs kwadri quddiem il- bieb, proprjeta' tal-venditur u li jigi fuq in-naha tat-tramuntana tal-bicca raba fuq deskritta, hames piedi faccata tal-bieb imsemmi u erbgha piedi u nofs mill- linja tat-triq il-gewwa, u l-arja tal-istess spazju ikun proprieta' tal-kompraturi; (5) illi l-hitan li jiccirkondaw l'imsemmi spazju ghandhom ikunu ta' mhux izjed minn sebgha filati minn wicc it-triq."3 1 Ara kopja tal-kuntratt in atti Nutar Dr. Joanne Knight tal-21.02.2007 esebita bħaal Dok. 7 – 16 tal- proċess 2 Kwalsola 4 ta' dan il-kuntratt, a fol 12 tal-proċess. 3 Ara kopja ta' dan l-kuntratt esebit bħala Dok. 17 - 21 tal-proċess, u in partikolari fol. Paġna 6 minn 9 itellgħu impost fuq il-konvenuti biex Il-konvenuti żviluppaw l-art li kienu akkwistaw fl-2007 u l-ispazju msemmi fil-kuntratt tal-15 ta' Frar 1966 fil-fatt baqgħu ma żviluppawhx, kif jidher mill-pjanta imħejjiha mill-perit inkarigat mill-attriċi sabiex fuqha jindika l-parti li dwarha hemm il-kwistjoni bejn il-kontendenti.4 L- attriċi, llum proprjetarja tal-fond li kien inbena minn Emanuel Moffitt u li ssemma fil-kuntratt tal-1966, qegħdha tinterpreta l-kwalsola (5) appena il-ħajt ċitata bħala obbligu hemmhekk indikat. Il-konvenuti da parti tagħhom isostnu li din il- kwalsola kienet torbothom biss dwar l-għoli ta' dan il-ħajt f'każ li huma jagħżlu li jibnuh. Jiġi nnotat illi l-insistenza tal-attriċi dwar il-bini ta' dan il-ħajt hija ta' preġudizzju kbir għall-konvenuti li jkollhom l-aċċess għall-garaxxijiet mibjugħa lil terzi jispiċċa mblukkat.5 Minn naħa l-oħra ma jidher li l- attriċi tista' takkwista ebda utilita' prattika bil-bini ta' dan il-ħajt, iżjed u iżjed meta f'kuntratt li kien sar bejn il-kontendenti fit-23 ta' Awwisu 2007 kien ġie miftiehem li ż-żewġ naħat kienu jgawdu aċċess (għalkemm mhux speċifikat kif) mill-ispazju in kwistjoni.6 Dwar l-interpretazzjoni tal-kuntratti ngħad illi: "Il-Qrati jkunu obbligati jinterpretaw il-konvenzjoni meta f'kuntratt il-partijiet ma jkunux spejgaw ruhhom car jew posterjorment ghall-kuntratt jintervjeni avveniment li jkollu bhala konsegwenza kwistjoni li ma tkunx giet preveduta u li kien hemm bzonn li tigi maqtugha, u din ghandha tigi primarjament interpretata skond l-intenzjoni tal-partijiet li jkunu hadu parti fil-kuntratt u li tkun tidher car mill-kumpless tal-konvenzjonijiet."7 Minn eżami tal-fatturi kollha nvoluti f'dan il-każ jidher li dak li wassal lil Emanuel Moffitt jdaħħal klawsola bħal dik stipulta fil-kondizzjoni numru (4) fil-kuntratt tal-15 ta' Frar 1966, kienet il-preokkupazzjoni tiegħu li jkollu aċċess liberu għall-fond tiegħu li kien at right angles mal-plot li kien qed ibiegħ lill-aħwa Ħaż-Zebbug (Malta), u dana peress illi l-faċċata ta' din il-plot kienet tasal sa quddiem il-bieb ta' barra tal-fond tiegħu.8 Ried allura il-faċċata tal-plot jassikura ruħu tagħhom kollha, imma jħallu spazju ta' ħames piedi b'erbgħa u nofs vojt quddiem il-bieb ta' barra tal-fond tiegħu għall-fini ta' dan l-aċċess. Bil- kondizzjoni numru (5) jidher li ried imbagħad joħloq servitu' ta' altius non tollendi fil-bini tal-ħajt li seta' jiċċirkonda dan l-ispazju, biex ma il-kompraturi ma jiżviluppawx 4 Ara pjanta redatta mill-A.I.C. Shawn Mifsud Attard, esebita bħala Dok. 117 tal-proċess 5 Ara l-istess pjanta 6 Ara l-aħħar parti ta' dan il-kuntratt, a fol. 24 tal-proċess 7 Kollez. vol.XXIV,i,27, iċċitata mill-Qorti tal-Appell fil-kawza: Gloria mart Jonathan Borg Hedley et vs l-Arkitett u Inġinier Civili Anthony Brahmi Arpa: 5.10.1998 8 Ara pjanta tal-A.I.C. Mifsud Attard a fol. 117 tal-proċess Paġna 7 minn 9 jitnaqqasx id-dawl minn tieqa li kellu tagħti għal fuq it-triq. Infatti l- kondizzjoni numru (6) fl-istess kuntratt kienet tgħid li: "t-tieqa li tkun taghti fuq il-pjazza proprjeta' tal-venditur ma ghandhiex tigi maghluqa." Dan ma jistax ifisser ħlief illi, ġialadaba il-konvenuti għażlu li ma jibnu xejn mill-plot tagħhom fil-parti li toħroġ oltre l-bieb ta' barra fil-fond tal- attriċi, ma humiex tenuti jtellgħu dan il-ħajt. Il-kwistjoni l-oħra tirrigwarda l-iskavar li sar taħt l-ispazju li ma setax jinbena. L-attriċi qed tilmenta li l-konvenuti ma żammewx id-distanza legali mill-fond tagħha meta skavaw is-sotterran tal-art tagħhom fil-parti li tiġi taħt dan l-ispazju. Bil-ftehim li kienu għamlu l-partijiet fil-kuntratt tat-23 ta' Awwissu 2007 fis-sens illi: ".… l-partijiet qeghdin jezentaw lil xulxin reciprokament milli jhallu l-ispazju ta' zewg piedi u nofs (2'6") pari ghal hamsa u sebghin centezmu (75cm) minn mal- hajt divizoju ghal tulu kollu meta jigu sabiex jiskavaw u jhaffru l-plot rispettiva. Il-partijiet qeghdin jaghtu permess lil xulxin reciprokament illi jhaffru sa massimu ta' tnax-il filata ' l isfel minn wicc it-triq ezistenti. Kull parti tkun responsabbli ghal kwalunkwe hsara strutturali li tista' tigi rekata fuq il- proprjeta' tal-parti l-ohra minhabba dan l-iskavar."9 L-attriċi qed tikkontendi illi dan il-ftehim ma kienx jinkludi l-parti ta' taħt l-ispazju li kellu jitħalla ma jinbeniex, u dan għaliex fill-kondizzjoni numru (4) fil-kuntratt tal-15 ta' Frar 1996, jingħad li l-arja biss ta' dan l- ispazju kellha tibqa proprjeta' tal-kompraturi, u mhux ukoll is-sottoswol. Issostni wkoll li l-pjanta annessa mal-kuntratt tat-23 ta' Awwisuu 2007,10 ma kienitx tinkludi l-parti fejn kellu jitħalla dan l-ispazju liberu. Imma, apparti l-fatt li f'din il-kawża ma hemm ebda talba biex tingħata deċiżjoni dwar il-proprjeta' ta' dan is-sottoswol, l-attriċi stess fir-Rikors ġuramentat tagħha tilmenta biss mill-fatt li l-konvenuti ma żammewx id-distanza legali meta ħaffru taħt dan l-ispazju, mentri kieku dakinhar kienet qed tippretendi li dan is-sottoswol ma kienx jappartjeni lill-konvenuti, imma baqa' ta' Emanuel Moffitt, hija bħala eredi ta' żewġha u allura ko-eredi wkoll tal-istess Emanuel Moffitt, kienet toġġezzjona għal kull tip ta' skavar taħt dan l-ispazju, u mhux biss għal dak f'inqas minn żewġ piedi u nofs. Fi kwalunkwe każ pero' ġialadarba l-klawsola hawn ċitata fil-kuntatt tat- 23 ta' Awwisu 2007 hija ċara u inekwivoka fis-sens illi l-iskavar kellu jitħalla jsir matul il-ħajt diviżorju kollu tal-proprjetajiet rispettivi, u ma ġiet eskluża l-ebda parti minnu, it-teżi tal-attriċi ma tistax tiġi aċċettata. 9 Ara kopja ta' dan il-kuntratt a fol. 23 tal-proċess 10 Ara site plan a fol. 24 A tal-proċess Paġna 8 minn 9 Għal dawn il-motivi, tiddeċidi l-kawża billi, filwaqt illi tilqa' l- eċċezzjonjiet tal-konvenuti, tiċħad it-talbet attriċi, bl-ispejjeż kontra l- istess attriċi. (ft) Paul Vella Zerafa D/Reġistratur Vera Clinch Għar-Reġistratur 27.10.2016 – Sup93.2013 – Moffitt Esther vs Borg Grech John et 2703 Paġna 9 minn 9